
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση χρησιμοποίησης υπαλλήλων της Γ.Σ. ΕΣΥΕ 
για εργασία πέραν του κανονικού και του συνήθους 
υπερωριακοϋ ωραρίου εργασίας για τη διενέργεια 
της Έρευνας Κόστους Εργασίας στα ορυχεία, βιο¬ 
μηχανία και ηλεκτρισμό, φωταερίου κ.τ.λ. 1 

Τροποποίηση - συμπλήρωση της παραγράφου 5 του 
άρθρου 10 του Κανονισμού Παροχών τρυ Ταμείου 
Επικουρικής Ασφαλίσεως Ασφαλιστών και Προσω¬ 
πικού Ασφαλιστικών Επιχειρήσεων και προσθήκη 


παρ. 6 στο ίδιο άρθρο. 2 

Κοστολόγηση βιβλίων ΤΕΙ . 3 

Χορήγηση άδειας ιδρύσεως και λειτουργίας της επέ¬ 
κτασης ενός ορόφου και της αύξησης των (Β6) κλι¬ 
νών της Γενικής Κλινικής ΙΑΤΡΙΚΟ ΑΘΗΝΩΝ .... 4 
Σύσταση Σχολικής Επιτροπής στην κοιν. Μπόχαλης Ν. 
Ζακύνθου με την επωνυμία «Σχολική Επιτροπή Δη¬ 
μοτικού Σχολείου Μπόχαλης» . 5 

Τροποποίηση της 8022/78 απόφασης Νομάρχη Ιωαν- 

νίνων . 6 

Σύσταση Αμιγούς Δημοτικής Επιχ/σης στο Δήμο Ση- 
τείας Ν. Λασιθίου με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΤΟΥΡΙΣΤΙΚΗΣ ΑΝΑ¬ 
ΠΤΥΞΗΣ ΣΗΤΕΙΑΣ» . .■ 7 

Τροποποίηση ΟΕΥ Δήμου Αγίου Νικολάου Ν. Λασιθίου 
και προσαρμογή του στις διατάξεις του Ν. 2130/93 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 20345/ΔΔ 6200/ (1) 

Έγκριση χρησιμοποίησης υπαλλήλων της Γ.Σ. ΕΣΥΕ για 
εργασία πέραν του κανονικού και του συνήθους υπε- 
ρωριακού ωραρίου εργασίας για τη διενέργεια της 
Έρευνας Κόστους Εργασίας στα ορυχεία, βιομηχανία 
και ηλεκτρισμό, φωταερίου κ.τ.λ. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ», του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/91 «Οργανισμός Γ.Γ. ΕΣΥΕ», 


β. του άρθρου 35 παράγραφος 5 και 6β του Ν. 992/79 
«περί οργανώσεως των Διοικητικών Υπηρεσιών δια την 
εφαρμογή της συνθήκης προσχωρήσεως της Ελλάδος εις 
της Ευρωπαϊκός Κοινότητας και ρυθμίσεων συναφών θε¬ 
σμικών και οργανωτικών θεμάτων», 

γ. του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 4134/Β 379/22.2.93 απόφαση των Υπουργών 
Εθνικής Οικονομίας και Οικονομικών «περί έγκρισης και 
προκήρυξης διενέργειας της Έρευνας Κόστους Εργασίας 
στα ορυχεία, βιομηχανία, ηλεκτρισμό, φωταέριο, 
ύδρευση, χονδρικό και λιανικό εμπόριο, ξενοδοχεία και 
εστιατόρια, τράπεζες, ασφάλειες και διαχείριση ακίνητης 
περιουσίας», όπως τροποποιήθηκε με την 14498/Β 980/ 
2.7.93 όμοια απόφαση. 

3. Την 17660/6179/1.10.90 απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στο Γενικό Γραμματέα και τους Ανωτέρους 
Υπαλλήλους της Γ.Γ. ΕΣΥΕ» να υπογράφουν «Με εντολή 
Υπουργού», 

4. Σχετική εισήγηση της Δ/νσης Απογραφών, αποφάσί- 
ζουμε: 

1. Εγκρίνουμε τη χρησιμοποίηση πέραν του κανονικού 
και του συνήθους υπερωριακού ωραρίου εργασίας των δη¬ 
μοσίων υπηρεσιών εκατό (100) υπαλλήλων της Γ.Γ. ΕΣΥΕ, 
μόνιμων και με σχέση εργασίας Ι.Δ. για τον αριθμητικό και 
λογικό έλεγχο των ερωτηματολογίων, την κωδικογράφηση 
και καταχώρηση των στοιχείων της Έρευνας Κόστους Ερ¬ 
γασίας κατά το χρονικό διάστημα από 1.10.93 μέχρι 
31.12.93. 

2. Ο ορισμός των ανωτέρω υπαλλήλων θα γίνει με άλλη 
σχετική απόφασή μας. 

3. Η αμοιβή των υπαλλήλων καθορίζεται σε κοινή από¬ 
φαση των Υπουργών Εθνικής Οικονομίας και Οικονομι¬ 
κών. 

4. Από τις διατάξεις της απόφασης αυτής προκαλείται 
δαπάνη σε βάρος του κρατικού προϋπολογισμού της Γ.Γ. 
ΕΣΥΕ (Ειδ. Φορέας 13 -150 και στον ΚΑΕ 5332), ύψους 
13.800.000 δρχ. κατά το τρέχον οικονομικό έτος. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεΐ στην Εφημερίδα της 
Κυβερνήσεως. ν 

Αθήνα, 1 Οκτωβρίου 1993 
Με εντολή Υπουργού 
Ο Γενικός Γραμματέας 
• ΕΜΜ. ΚΟΝΤΟΠΥΡΑΚΗΣ 

- ♦- 

Αριθ. 116/2036 ■' (2) 

Τροποποίηση - συμπλήρωση της παραγράφου 5 του άρ¬ 
θρου 10 του Κανονισμού Παροχών του Ταμείου Επι¬ 
κουρικής Ασφαλίσεως Ασφαλιστών και Προσωπικού 
Ασφαλιστικών Επιχειρήσεων και προσθήκη παρ. 6 στο 
ίδιο άρθρο. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 5 του Ν.Δ. 1070/ 
1942 (Α' 43), σε συνδυασμό με τις διατάξεις του άρθρου 
59 του Α.Ν. της 11.11.1935 (Α' 543), όπως αυτό έχει ερ- 
μηνευθεί αυθεντικά με το άρθρο 1 του Α.Ν. 694/1937 (Α 
196) και έχει συμπληρωθεί με το.άρθρο 1 του Ν.Δ. 2520/ 
1953 (Α' 220). 

2. Τις διατάξεις του Π.Δ. 213/1992 (Α' 102). 

3. Τις διατάξεις του άρθρου 27 του Ν. 2081/1992 (Α' 
154). 

4. Τη γνώμη του Διοικητικού Συμβουλίου του Ταμείου 
Επικουρικής * Ασφαλίσεως Ασφαλιστών και Προσωπικού 
Ασφαλιστικών Επιχειρήσεων, που έχει ληφθεί κατά την 
2473/50/30.3.1993 συνεδρίασή του. 

5. Τη γνώμη του Συμβουλίου Κοινωνικής Ασφαλίσεως, 
που έχει ληφθεί κατά την 31 η/1.9.1993 συνεδρίασή του 
της ΚΖ περιόδου. 

6. Το γεγονός ότι από τις διατάξεις της απόφασης αυτής 
δεν προκαλε'ιται δαπάνη σε βάρος του κρατικού προϋπο¬ 
λογισμού και του προϋπολογισμού του Ταμείου, αποφασί¬ 
ζουμε: 

Στον Κανονισμό Παροχών του Ταμείου Επικουρικής 
Ασφαλίσεως Ασφαλιστών και Προσωπικού Ασφαλιστικών 
Επιχειρήσεων, που έχει εγκριθεί με την απόφαση του 
Υπουργού Εργασίας 49550/Σ. 1260/10.11.1949 (Β' 
193), όπως έχει τροποποιηθεί και ισχύει, γίνονται οι εξής 
τροποποιήσεις και συμπληρώσεις: 

1. Η παρ. 5 του άρθρου 10 τροποποιείται ως εξής: 

«5. Η καταβολή της σύνταξης αναστέλλεται: 

α) Εάν ο συνταξιούχος απασχολείται σε εργασία ασφα- 
λιστέα στο Ταμείο. 

β) Εάν ο συνταξιούχος παρέχει εξαρτημένη εργασία και 
οι ακαθάριστες αποδοχές του κάθε μήνα υπερβαίνουν το 
κάθε φορά επιτρεπόμενο σύμφωνα με τη νομοθεσία του 
ΙΚΑ ποσό για την περίπτωση αυτή. 

γ) Σε όποια ανάλογη περίπτωση διακόπτεται η σύνταξη, 
που καταβάλλεται στο συνταξιούχο απο το Φορέα Κυρίας 
Ασφάλισης». 

2. Στο τέλος του άρθρου 10 προστίθεται παρ. 6 ως 
εξής: 

«6. Η καταβολή της σύνταξης αναπηρίας αναστέλλε¬ 
ται: 

α) Εφ' όσον ο συνταξιούχος απασχολείται σε εργασία 
ασφαλιστέα στο Ταμείο. 

β) Εφ’ όσον ο συνταξιούχος παρέχει οπόιαδήποτε άλλη 
εργασία και κρίνεται ασφαλιστικώς ικανός, σύμφωνα με τη 
νομοθεσία του ΙΚΑ. 

γ) Εφ’ όσον διακόπτεται η καταβολή της σύνταξης από 


το Φορέα Κυρίας Ασφάλισης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1993 

• Ο ΥΠΟΥΡΓΟΣ 

Δ. ΣΙΟΥΦΑΣ \ 

-- 

Αριθ. Ε5/2439 (3) 

Κοστολόγηση βιβλίων ΤΕΙ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 20 περιπτ. στ. 30 παρ. 2 του 
Ν. 1404/83 «δομή και λειτουργία των ΤΕΙ». 

2. Τις με αριθ. πρωτ. Ε5/596/83 (ΦΕΚ 7/Β/84), Ε5/ 
433/84 ΦΕΚ 154/Β/84 Υπουργικές αποφάσεις. 

3. Την διάταξη του άρθρου 4 της Ε5/5878/88 (ΦΕΚ 
838/Β/88) Υπουργικής απόφασης. 

4. Το πρακτικό 2/24.9.93 της επιτροπής κοστολόγησης 
διδακτικών βιβλίων ΤΕΙ και ΣΕΛΕΤΕ, που συστήθηκε με 
την Ε5/4617 ΦΕΚ 716/Β/1990 Υπουργικής απόφασης, 
αποφασίζουμε: 

Ορίζουμε τιμή κόστους για κάθε αντίτυπο των παρα¬ 
κάτω βιβλίων κατά κατηγορία τα οποία διανέμονται στα 
Τεχνολογικά Εκπαιδευτικά Ιδρύματα: 

Α. ΒΙΒΛΙΑ ΕΜΠΟΡΙΟΥ 

ΟΤΑΝ ΟΙ ΓΟΝΕΙΣ ΧΩΡΙΖΟΥΝ, Φρανσουάζ Ντόλτο, εκ¬ 
δόσεις «Εστία» σελ. 146, κοστολογείται δρχ. (700). 

ΑΣΦΜΕΙΑ ΣΤΟΝ ΠΑΙΔΙΚΟ ΣΤΑΘΜΟ, Ε. Πετρίδου - Κ. 
Πανάγιωτοπούλου, εκδόσεις «Κέντρο έρευνας και πρόλη¬ 
ψης παιδικών ατυχημάτων», σελ. 118, κοστολογείται 
(900) δρχ. 

ΠΡΟΓΡΑΜΜΑ ΚΑΘΗΜΕΡΙΝΩΝ ΔΡΑΣΤΗΡΙΟΤΗΤΩΝ 
ΒΡΕΦΙΚΗΣ ΗΛΙΚΙΑΣ, Δ. Δημητρακόπουλου, εκδόσεις ΑΠ 
οί ΤβχΙ, σελ. 206, κοστολογείται δρχ. (1.700). 
ΟΑΩ/ΟΑΜ/ΟΑΕ & ΕΧΡΕΒΤ 8Υ5ΤΕΜ3, Δ. Τσελέ, εκδό¬ 
σεις «Σύγχρονη Εκδοτική» σελ. 256, κοστολογείται δρχ. 
( 2 . 000 ). 

ΑΡΧΕΣ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΕΠΙΧΕΙΡΗΣΕΩΝ, 
Δ. Ιθακήσιος, εκδόσεις «Σύγχρονη Εκδοτική» σελ. 276, 
κοστολογείται δρχ. (2.100). 

ΣΤΟΙΧΕΙΑ ΑΝΑΙΣΘΗΣΙΟΛΟΓΙΑΣ, Ε. Σαμαρά, Επιβατια- 
νοϋ, εκδόσεις «υπίνθΓ - 3ίίγ δίυάΐοΡΓθδε» σελ. 106, κοστο¬ 
λογείται δρχ. (900). 

ΣΤΑΤΙΣΤΙΚΗ, Π. Κιόχου, εκδόσεις «ΙπΙβΓ&οοΙ<5», σελ. 
760, κοστολογείται δρχ. (6.700). 

ΑΡΧΕΣ ΦΥΣΙΚΗΣ τόμος Α, Κ. Πάνου, εκδόσεις «Μακε¬ 
δονικές» σελ. 555, κοστολογείται (4.000) δρχ. 

ΑΡΧΕΣ ΦΥΣΙΚΗΣ τόμος Β', Κ. Πάνου, εκδόσεις «Μακε¬ 
δονικές» σελ. 431, κοστολογείται δρχ. (3.200). 

ΧΡΗΣΗ Η/Υ, Α. Ατματζίδη - Μ. Γλαμπεδάκη, εκδόσεις 
«Ιων», σελ. 605 με δύο δισκέτες, κοστολογείται (4.700) 
δρχ. 

ΠΡΟΓΡΑΜΜΑΤΙΣΜΟΣ ΣΤΗ ΩΒΑδΕ ΙΙΙ+, Σ. Σπηλιόπου- 
λου, εκδόσεις «Ιων», σελ. 170, κοστολογείται (700) δρχ. 

ΤΗΛΕΦΩΝΙΑ ΤΗΛΕΓΡΑΦΙΑ, Δ. Βούκαλη, εκδόσεις 
«Ιων», σελ. 413, κοστολογείται δρχ. (3.000). 

ΑΝΑΛΥΣΗ ΣΤΟΧΑΣΤΙΚΩΝ ΣΗΜΑΤΩΝ, Δ. Βούκαλη εκ¬ 
δόσεις «Ιων», σελ. 238, κοστολογείται δρχ. (1.800). 

ΕΛΑΦΡΙΕΣ ΜΕΤΑΒΛΗΤΕΣ ΚΑΤΑΣΚΕΥΕΣ, Β. Ηλιόπου- 
λος, εκδόσεις «'Ελλην», σελ. 76 κοστολογείται (1000) 
δρχ. 

ΔΗΜΟΣΙΟ ΛΟΓΙΣΤΙΚΟ, Α. Γκουζή, εκδόσεις «Σάκ- 
κουλα», σελ. 355, κοστολογείται (2.300) δρχ. έκδοση της 
ιδίας, σελ. 180 μεγάλου μεγέθους κοστολογείται (2.200). 

ΔΙΑΧΕΙΡΙΣΗ ΔΕΔΟΜΕΝΩΝ: ΘΕΩΡΙΑ ΚΑΙ ΠΡΑ=Η ΜΕ 
ΤΟ ΠΡΟΓΡΑΜΜΑ ϋ ΒΑ8Ε IV, Μ. Κοντέση - Η. Πεχλιβα- 
νίδη, εκδόσεις «Ιων» σελ. 400, κοστολογείται (2.800) δρχ. 

ΣΗΜΑΤΟΔΟΤΗΣΕΙΣ, Α. Βόρνινγκ, σελ. 214, εκδόσεις 
«Ιων» κοστολογείται (1.500) δρχ. 

ΔΗΜΟΣΙΑ ΕΡΓΑ ΤΟ ΚΟΙΝΟΤΙΚΟ ΚΑΘΕΣΤΩΣ, Ζ. Χατ- 
ζηχαλκιά, εκδόσεις «Μακεδονικές» σελ. 125, κοστολογεί¬ 
ται (1.100) δρχ. 

ΓΕΝΙΚΑ ΜΑΘΗΜΑΤΙΚΑ τόμος Α , τεύχος Α, Δ. Τσου¬ 
καλά - Α. Παπαϊωάννου, σελ. 260, εκδόσεις «Μακεδονι¬ 
κές», κοστολογείται δρχ. (2.000). 

ΧΡΗΜΑ ΠΙΣΤΗ ΤΡΑΠΕΖΕΣ, Δ. Ζαχαρώδη - Σούρα, σελ. 
462, εκδόσεις «Α. Σταμούλη», κοστολογείται δρχ. 
(4.150). 

ΜΙΚΡΟΟΙΚΟΝΟΜΙΚΗ (Μια εισαγωγή στις αγορές και 
στις τιμές), Δ. Ζαχαρώδη - Σούρα, εκδόσεις «Α. Στα¬ 
μούλη», σελ. 331, κοστολογείαται δρχ. (3.000). 

ΟΡΓΑΝΩΣΗ ΚΑΙ ΔΙΟΙΚΗΣΗ ΕΠΙΧΕΙΡΗΣΕΩΝ, Γ. Παπα- 
νίκου - Γ. Ποζιού, εκδόσεις Αί3δ Εάυοείίοπεί ΟοπδυΙΙίπς», 
δβΙ. 413, κοστολογείται δρχ. (3.300). 

ΔΟΜΕΣ ΤΩΝ ΔΕΔΟΜΕΝΩΝ ΚΑΙ ΟΡΓΑΝΩΣΕΙΣ ΑΡ¬ 
ΧΕΙΩΝ, X. Κοιλία, σελ. 300, εκδόσεις «Ν. Τεχνολογιών», 
κοστολογείται (2.600). 

ΟΡΓΑΝΩΣΗ ΚΑΙ ΔΙΟΙΚΗΣΗ ΕΠΙΧΕΙΡΗΣΕΩΝ, Μ. Πάντα 
- Σ. Καραγιάννη, εκδόσεις «Ιων», σελ. 262, κοστολογείται 
δρχ. (1.900). 

ΠΕΡΙΓΡΑΦΙΚΗ ΣΤΑΤΙΣΤΙΚΗ, Π. Κώχου, εκδόσεις 
«ΙηΐΘΓβοοΚε», σελ. 342, κοστολογείται δρχ. (3.000). 

ΕΙΣΑΓΩΓΗ ΣΤΗΝ ΑΣΦΑΛΙΣΤΙΚΗ ΕΠΙΣΤΗΜΗ, Π. Κώ¬ 
χου, εκδόσεις «ΙπίβΓόοοΚδ», ΣΕΛ. 350, κοστολογείται δρχ. 
(2.650). 

ΓΕΝΙΚΗ ΦΑΡΜΑΚΟΛΟΓΙΑ, Γ. Καραγκιουλάκης, σελ. 
105, εκδόσεις υπίνβΓ δίΐγ δΐυάίο ρτθδδ, κοστολογείται 
(900) δρχ. 

ΑΝΑΠΝΕΥΣΤΙΚΗ ΦΥΣΙΚΟΘΕΡΑΠΕΙΑ, Ειρ. Πανοπού¬ 
λου, Ρ. Ηλιόπουλος, Κέντρον Αναπνευστικής ανεπάρ¬ 
κειας του Νοσοκ. «Η ΣΩΤΗΡΙΑ» σελ. 278 εκδόσεις «Κ 
Τζερπίνης», κοστολογείται (2.300) δρχ. 

ΠΑΙΔΙΑΤΡΙΚΗ ΝΟΣΗΛΕΥΤΙΚΗ, Μ. Πάνου, εκδόσεις 
«Βήτα» σελ. 530, κοστολογείται (4.300) δρχ. 

ΠΑΘΟΛΟΓΙΚΗ ΚΑΙ ΧΕΙΡΟΥΡΓΙΚΗ ΝΟΣΗΛΕΥΤΙΚΗ τό¬ 
μος 1ος, Α. Σαχίνη - Καρδάση, Μ. Πάνου σελ. 440, εκδό¬ 
σεις «Βήτα» κοστολογείται (3.800) δρχ. 

ΠΑΘΟΛΟΓΙΚΗ ΚΑΙ ΧΕΙΡΟΥΡΓΙΚΗ ΝΟΣΗΛΕΥΤΙΚΗ τό¬ 
μος 2ος, Α. Σαχίνη - Καρδάση, Μ. Πάνου σελ. 440, εκδό¬ 
σεις «Βήτα» κοστολογείται (3.800) δρχ. 

ΠΑΘΟΛΟΓΙΚΗ ΚΑΙ ΧΕΙΡΟΥΡΓΙΚΗ ΝΟΣΗΛΕΥΤΙΚΗ τό¬ 
μος 2ος μέρος β, Α. Σαχίνη - Καρδάση, Μ. Πάνου σελ. 
435, εκδόσεις «Βήτα» κοστολογείται (3.800) δρχ. 

ΒΑΣΙΚΗ ΜΑΙΕΥΤΙΚΗ ΠΕΡΙΓΕΝΝΗΤΙΚΗ ΙΑΤΡΙΚΗ ΚΑΙ 
ΓΥΝΑΙΚΟΛΟΓΙΑ μέρος Β', εκδόσεις «Δ. Γιαννακόπουλος» 
σελ. 387, κοστολογείται (3.100) δρχ. 

ΟΙΚΟΝΟΜΙΚΗ ΑΝΑΠΤΥΞΗ ΘΕΩΡΙΑ ΚΑΙ ΠΟΛΙΤΙΚΗ, Α. 
Αγγελόπουλος, εκδόσεις «Πιτσιλός» σελ. 292, κοστολο¬ 
γείται (2.000) δρχ. 

ΕΠΟΠΤΕΙΑ ΠΡΟΣΩΠΙΚΟΥ, Μ. Ζαβλανού, εκδόσεις 
«Σύγχρονη Εκδοτική» σελ. 200, κοστολογείται (1.400) 
δρχ. 

ΟΙΚΟΝΟΜΙΚΗ ΤΗΣ ΔΙΟΙΚΗΣΗΣ, Π. Κώχου, εκδόσεις 
«Σύγχρονη Εκδοτική» σελ. 214, κοστολογείται (1.600) 
δρχ. 


ΗΛΕΚΤΡΟΝΙΚΑ ΙΣΧΥΟΣ (εφαρμογές) Α. Τζιαμπάζη - Β. 
Τζιαμπάζη, σελ. 223, εκδόσεις «Σύγχρονη Εκδοτική» κο¬ 
στολογείται (1.600) δρχ. 

ΙΔΙΩΤΙΚΗ ΟΙΚΟΝΟΜΙΚΗ, Π. Κώχου, εκδόσεις «Σύγ¬ 
χρονη εκδοτική», σελ. 195, κοστολογείται (1.500) δρχ. 

ΧΡΗΜΑ ΠΙΣΤΗ ΤΡΑΠΕΖΕΣ, Π. Κώχου - Γ. Παπανικο- 
λάου, εκδόσεις «Σύγχρονη Εκδοτική» σελ. 164, κοστολο¬ 
γείται (1.300) δρχ. 

ΕΙΣΑΓΩΓΗ ΣΤΗΝ ΟΟΒΟΙ. ΒΑΣΙΚΕΣ ΕΝΤΟΛΕΣ ΑΡΧΕΙΑ, 
θ. Γουδέλη - Κουνάδη - Δ. Σταματάκου, εκδόσεις «Σύγ¬ 
χρονη Εκδοτική», σελ. 246, μεγάλου μεγέθους, κοστολο¬ 
γείται (2.000) δρχ. _ .....- 

ΣΥΓΧΡΟΝΕΣ ΜΟΡΦΕΣ ΔΙΟΙΚΗΣΗΣ ΜΙΚΡΟΜΕΣΑΙΩΝ 
ΕΠΙΧΕΙΡΗΣΕΩΝ, Π. Κυριαζόπουλου, σελ. 196, εκδόσεις 
«Σύγχρονη Εκδοτική», κοστολογείται (1.500) δρχ. 

ΧΗΜΙΚΗ ΤΕΧΝΟΛΟΓΙΑ, Γ. Καλκάνη - Γ. Χατήρη, εκδό¬ 
σεις «Μακεδονικές» σελ. 250, κοστολογείται (2.100) δρχ. 

ΠΡΑΚΤΙΚΗ ΣΤΗ ΡΟΒΤΒΑΝ 77, Σ. Κοτσιγιάννη, εκδό¬ 
σεις Ιων, σελ. 406, κοστολογείται (2.900) δρχ. 

ΥΠΟΛΟΓΙΣΤΕΣ Ρ8/Ρ3 ΣΤΟ ΕΡΓΑΣΤΗΡΙΟ ΚΑΙ ΣΤΟ 
ΕΠΑΓΓΕΛΜΑ ΡΥΥ ΒΑ3Ι0 Α. Ατματζίδη - Μ. Γλαμπεδάκη, 
εκδόσεις Ιων, σελ. 428, κοστολογείται (3.200) δρχ. 

ΗΛΕΚΤΡΟΝΙΚΟΙ ΥΠΟΛΟΓΙΣΤΕΣ, Δ. Βούκαλη, εκδό¬ 
σεις «Ιων» σελ. 336, κοστολογείται (2.400) δρχ. 

ΓΕΝΙΚΗ ΛΟΓΙΣΤΙΚΗ, Α. Κοντάκου σελ. 504, εκδόσεις 
'Ελλην, κοστολογείται (4.000) δρχ. 

ΕΡΓΑΣΤΗΡΙΑΚΕΣ ΑΣΚΗΣΕΙΣ ΦΥΣΙΚΗΣ, I. Βαμβακά - Κ. 
Κουρκουτά - Σ. ΚωνσταντινΙδη - Π. Μανιάτη - Μ. Μάρκου - 
Γ. Σωτηρώνου - Δ. Τσαμπά, εκδόσεις «Μακεδονικές» σελ. 
328 κοστολογείται (2.500) δρχ. 

ΤΥΠΟΛΟΓΕΙΟ ΜΑΘΗΜΑΤΙΚΩΝ, Π. Κικίλια, εκδόσεις 
Μακεδονικές, σελ. 570, κοστολογείται (4.200) δρχ. 

ΗΛΕΚΤΡΙΚΕΣ ΜΕΤΡΗΣΕΙΣ, Σ. Πακτίτη - Δ. Νίνου, εκ¬ 
δόσεις «Ιων» σελ. 208, κοστολογείται (1.500) δρχ. 

ΚΟΙΝΩΝΙΟΛΟΓΙΑ ΤΗΣ ΕΚΠΑΙΔΕΥΣΗΣ, Π. Καζάζη, εκ¬ 
δόσεις 'Ελλην, σελ. 314, κοστολογείται (2.100) δρχ. 

ΒΑ3Ι0, Γ. Βουτυρά, εκδόσεις Κλεψύδρα, σελ. 776, κο¬ 
στολογείται (4.500) δρχ. 

ΤΕΧΝΟΛΟΓΙΑ ΗΛΕΚΤΡΟΝΙΚΩΝ ΕΞΑΡΤΗΜΑΤΩΝ, X. 
Παπακωνσταντίνου, εκδόσεις «Ιων» σελ. 304, κοστολο¬ 
γείται (2.100) δρχ. 

ΗΧΟΤΕΧΝΙΑ τόμος I, Κ. Κουλούρη - Α. Πετρίδη, εκδό¬ 
σεις «Ιων», σελ. 336, κοστολογείται (2.500) δρχ. 

ΗΧΟΤΕΧΝΙΑ τόμος II, Κ. Κουλούρη - Α. Πετρίδη, εκδό¬ 
σεις «Ιων», σελ. 348, κοστολογείται (2.500) δρχ. 

ΜΕΤΡΗΣΗ ΤΗΣ ΚΙΝΗΤΙΚΟΤΗΤΑΣ ΤΩΝ ΑΡΘΡΩΣΕΩΝ, 
Γ. Κούτρας - Σ. Μαυρομούστακος, εκδόσεις υπϊνθΓδΐΙγ 
δΐυάίο ρΓβδδ, σελ. 152, κοστολογείται (1.300) δρχ. 

ΤΟ ΕΛΑΙΟΛΑΔΟ, Α. Κυρατσάκη, εκδόσεις «Αγροτικές 
Συνεταιριστικές» σελ. 307, κοστολογείται (3.100) δρχ. 

ΕΝΤΕΒΡΒΙ3Ε ΤΥΥΟ των 0.1. Μοογθ επά I. νΥβδΙ, γενικός 
διαθέτης Μ. Μερτζιανίδης - Ε. Ευαγγελίου, κοστολογείται 
με 4% Φ.Π.Α. κοστολογείται (3.380 δρχ.). 

ΕΝΤΕΒΡΒΙ3Ε ΤΗΒΕΕ των 0.1. Μοογθ βπά I. ΥΥβδΙ, εμπο¬ 
ρικός διαθέτης Μ. Μερτζιανίδης - Ε. Ευαγγελίου, κοστο¬ 
λογείται με 4% Φ.Π.Α. κοστολογείται (4.000 δρχ.). 

ΟΟΒυΝϋΚΙΙΒδ ϋΕΙΙΤδΟΗ του εκδοτικού οίκου νΕΒ- 
1_ΑΘ ρυΒ 0ΕΙΙΤ30Η, εμπορικός διαθέτης Μ. Μερτζιανί- 
δης - Ε. Ευαγγελίου, κοστολογείται με 4% Φ.Π.Α. (κοστο¬ 
λογείται 3.555 δρχ.). 

Β. ΒΙΒΛΙΑ ΕΚΔΟΣΕΩΣ ΤΩΝ ΙΔΙΩΝ ΤΩΝ ΣΥΓΓΡΑΦΕΩΝ 

ΤΕΧΝΟΛΟΓΙΑ ΚΡΕΑΤΟΣ, τόμος 1,-Α. Πολυμενίδη, έκ¬ 
δοση του ίδιου σελ. 258, κοστολογείται δρχ. (2.400). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΤΕΧΝΟΛΟΓΙΑ ΚΡΕΑΤΟΣ, τόμος 2, Α. Πολυμενίδη, έκ- 
• δόση του ιδίου σελ. 388, κοστολογείται δρχ. (1.600). 

ΜΕΘΟΔΟΛΟΓΙΑ ΝΟΣΗΛΕΥΤΙΚΗΣ ΕΚΠΑΙΔΕΥΣΗΣ, Α. 
Κακαβούλη, έκδοση του ιδίου, σελ. 182, κοστολογείται 
δρχ. (1.300). 

ΠΙΝΑΚΕΣ ΣΥΝΘΕΣΕΩΣ ΤΡΟΦΙΜΩΝ ΚΑΙ ΕΛΛΗΝΙΚΩΝ 
ΦΑΓΗΤΩΝ, Α. Τριχοπούλου, έκδοση της ιδίας, σελ. 180 
μεγάλου μεγέθους κοστολογείται (2.200). 

ΔΙΟΙΚΗΣΗ ΝΟΣΗΛΕΥΤΙΚΩΝ ΥΠΗΡΕΣΙΩΝ, Β. Λανάρα, 
σελ. 442, εκδόσεις της ιδίας, κοστολογείται δρχ. (3.000). 

ΓΕΝΙΚΑ ΜΑΘΗΜΑΤΙΚΑ (Γραμμική Αλγεβρα, θεωρία 
Συναρτήσεων), Ο. Παπαδήμα; έκδοση του ιδίου, σελ. 267, 
κοστολογείται δρχ. (2.200). 

ΚΕΡΑΜΙΚΑ ΤΕΧΝΟΛΟΓΙΑ ΔΙΑΒΡΩΣΗ ΚΑΙ ΣΥΝΤΗ¬ 
ΡΗΣΗ, Β. Λαμπρόπουλου, σελ. 100, έκδοση του ιδίου, κο¬ 
στολογείται δρχ. (1.000). 

ΚΩΔΙΚΑΣ ΒΙΒΛΙΩΝ ΚΑΙ ΣΤΟΙΧΕΙΩΝ (με χειρισμό σε βι¬ 
βλία Α, Β, Γ κατηγορίας) Π. Παπαδέας, έκδοση του ιδίου, 
σελ. 272, μεγάλο μέγεθος κοστολογείται δρχ. (2.700). 

ΣΤΟΙΧΕΙΑ ΓΕΝΙΚΗΣ ΦΑΡΜΑΚΟΛΟΓΙΑΣ, Γ. Καραγκιου- 
λάκη, έκδοση του ιδίου, σελ. 157, κοστολογείται (1.000) 
δρχ. 

ΨΗΦΙΑΚΗ ΕΠΕΞΕΡΓΑΣΙΑ ΣΗΜΑΤΟΣ, Γ. Σύρκου, έκ¬ 
δοση του ιδίου σελ. 379, κοστολογείται (3.100) δρχ. 

ΑΡΧΕΣ ΔΙΟΙΚΗΣΗΣ ΕΠΙΧΕΙΡΗΣΕΩΝ, Π. Καρανάσιου, 
έκδοση του ιδίου, σελ. 249, κοστολογείται (2.000) δρχ. 

ΗΕνίΕννίΝΟ ΕΝΟΙ_Ι5Η ΘΗΑΜΜΑΒ, Ε. Τερζόγλου, σελ. 
268, έκδοση της ιδίας, κοστολογείται (2.200) δρχ. 

ΕΧΕΗΘΙ3Ε5 ΤΟ ΒΕνΐΕ\Λ/ΙΝΘ ΕΝΘϋδΗ ΘΗΑΜΜΑΒ, Ε. 
Τερζόγλου, έκδοση της ιδίας, σελ. 180, κοστολογείται 
(1.400) δρχ. 

ΕΠΙΤΟΜΗ ΣΥΓΧΡΟΝΟΥ ΕΡΓΑΤΙΚΟΥ ΔΙΚΑΙΟΥ, Φ. Πα- 
παγιάννη, έκδοση του ιδίου, σελ. 251, κοστολογείται 
(1.750) δρχ. , 

ΣΕΞΟΥΑΛΙΚΗ ΔΙΑΠΑΙΔΑΓΩΓΗΣΗ, Γ. Κρεατσά, έκδοση 
του ιδίου, σελ. 214, κοστολογείται (2.600) δρχ. 

ΜΑΘΗΜΑΤΑ ΣΥΣΤΗΜΑΤΩΝ ΕΛΕΓΧΟΥ, Π, Βαφειάδη, 
έκδοση του ιδίου, σελ. 340, πλαστικοποιημένο, κοστολο¬ 
γείται (2.500) δρχ. 

ΑΝΑΛΥΣΗ ΗΛΕΚΤΡΙΚΩΝ ΚΥΚΛΩΜΑΤΩΝ, Π. Βα¬ 
φειάδη, έκδοση του ιδίου, σελ. 572, κοστολογείται 
(3.200) δρχ. 

ΛΟΓΙΚΗ ΣΧΕΔΙΑΣΗ ΤΩΝ ΨΗΦΙΑΚΩΝ ΣΥΣΤΗΜΑΤΩΝ, 
Π. Βαφειάδη, έκδοση του ιδίου, πλαστικοποιημένο σελ. 
402, κοστολογείται (3.000) δρχ. 

ΣΥΓΧΡΟΝΗ ΤΗΛΕΟΡΑΣΗ, Π. Βαφειάδη, έκδοση του 
ιδίου, πλαστικοποιημένο σελ. 514, κοστολογείται (3.200) 
δρχ. 

ΦΩΤΟΤΕΧΝ ΙΑ ΗΛΕΚΤΡΙΚΕΣ ΣΥΣΚΕΥΕΣ, Φ. Δημόπου- 
λου, έκδοση του ιδίου, σελ. 500, κοστολογείται (3.000) 
δρχ. 

ΗΛΕΚΤΡΙΚΕΣ ΕΓΚΑΤΑΣΤΑΣΕΙΣ (φωτισμός κίνηση αυ¬ 
τοματισμός), Φ. Δημόπουλου, έκδοση του ιδίου, σελ. 524, 
κοστολογείται (3.200) δρχ. 

ΣΥΜΒΑΤΙΚΗ ΝΗΜΑΤΟΠΟΙΗΣΗ ΣΤΟ ΒΑΜΒΑΚΕΡΟ 
ΣΥΣΤΗΜΑ, θ. Πέππα, έκδοση του ιδίου, σελ. 326, μεγά¬ 
λου μεγέθους, κοστολογείται (3.900) δρχ. 

ΑΠΟΚΑΤΑΣΤΑΣΗ ΑΤΟΜΩΝ ΜΕ ΕΙΔΙΚΕΣ ΑΝΑΓΚΕΣ, 
(Φυσική - Κοινωνική - Επαγγελματική), Ε. Κουκλογιάννου 
- Δορζιώτου, έκδοση της ιδίας, σελ. 350, κοστολογείται 
(2.550) δρχ. 

Στους συγγραφείς ή εκδότες των βιβλίων της κατηγο¬ 
ρίας Α' και Β' (βιβλία εμπορίου - βιβλία έκδοσης των ιδίων 
των συγγραφέων με ελεύθερη τιμή) καταβάλλεται η τιμή 


που καθορίστηκε για κάθε αντίτυπο χωρίς την υποχρέωση 
της καταβολής συγγραφικών ή εκδοτικών δικαιωμάτων. 

Η αποζημίωση των συγγραφέων ή εκδοτών κάθε βιβλίου 
θα γίνεται μετά την παράδοση των παραγγελθέντων αντι¬ 
τύπων στα αντίστοιχα ΤΕΙ και με υπεύθυνη δήλωση των 
ΤΕΙ ότι τα βιβλία που διανεμήθηκαν στους σπουδαστές εί¬ 
ναι της ιδίας έκδοσης με τα αντίτυπα των βιβλίων που περι¬ 
λαμβάνει η σχετική απόφαση κοστολόγησής τους. 

Με την εφαρμογή αυτής της απόφασης προκαλείται δα¬ 
πάνη το ύψος της οποίας δεν μπορεί να προσδιορισθεί 
αφού είναι άγνωστος ο αριθμός των αντιτύπων κάθε βι¬ 
βλίου που θα διατεθούν στους σπουδαστές. 

Η κοστολόγηση των προαναφερομένων βιβλίων ισχύει 
για το εκπαιδευτικό έτος 1993-1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1993 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦-— 

Αριθ. 36167, 36824 (4) 

Χορήγηση άδειας ιδρύσεως και λειτουργίας της επέκτα¬ 
σης ενός ορόφου και της αύξησης των (Β6) κλινών της 
Γ ενικής Κλινικής ΙΑΤΡΙΚΟ ΑΘΗΝΩΝ. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Με τις αριθμ. 36167 και 36824/7/10/93 αποφάσεις 
του η Νομάρχη Ανατολικής Αττικής που εκδόθηκε σύμ¬ 
φωνα με τις σχετικές διατάξεις των 451 /62 και 521 /63 Β. 
Δ/των καθώς και των 247 και 517/91 Π.Δ. χορηγήθηκε 
άδειας ιδρύσεως και λειτουργίας της επέκτασης ενός 
ορόφου και της αύξησης των τριάντα έξι (36) κλινών της 
Γενικής Κλινικής ΙΑΤΡΙΚΟ ΑΘΗΝΩΝ Ε.Α.Ε. οδός Διστό¬ 
μου 5-7, στο Δήμο Αμαρουσίου του Νομού Αττικής. Έγινε 
η ανατανομή των διακοσίων τριών (203) κλινών που 
ανήλθε η σημερινή δύναμή της Κλινικής κατά τμήματα και 
των θαλάμων κατά θέσεις και εντάχθηκαν όλα τα εργα¬ 
στήρια της στην άδεια λειτουργίας της. 

Αγ. Παρασκευή, 7 Οκτωβρίου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-♦- 

Αριθ. 7370 (5) 

Σύσταση Σχολικής Επιτροπής στην κοιν. Μπόχαλης Ν. Ζα¬ 
κύνθου με την επωνυμία «Σχολική Επιτροπή Δημοτικού 
Σχολείου Μπόχαλης». 

Η ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις: (α) την παράγρ. 8-15 του άρθρου του 
Ν. 1894/1990. «Για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και (β) του άρθρου 187 
του δημοτικού και κοινοτικού κώδικα (Π.Δ. 323/1989) (Α' 
146). 

2. Την 31/1993 απόφαση του Κοινοτικού Συμβουλίου 
Μπόχαλης του Νομού για σύσταση σχολικής επιτροπής, 
αποφασίζουμε: 

1. Συνιστούμε στην Κοινότητα Μπόχαλης του Νομού 
Ζακύνθου ίδιο νομικό πρόσωπο με την επωνυμία «Σχολική 
Επιτροπή Δημοτικού Σχολείου Μπόχαλης». 

Η συνιστωμένη με την απόφαση αυτή σχολική επιτροπή 
διοικείται από 5/μελές διοικητικό συμβούλιο, αποτελού- 
μενο από: 

α) Τον εκάστοτε Πρόεδρο ως Πρόεδρο της Σχολικής 
Επιτροπής. 

β) Τον εκάστοτε Διευθυντή του Δημοτικού Σχολείου, 
γ) Δύο (2) κοινοτικούς συμβούλους, 
δ) Τον Ένα (1) δημότη, κάτοικο της Κοινότητας, που 
ορίζεται με απόφαση του Κοινοτικού Συμβουλίου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτής Σχολικής Επιτροπής 
λήγει με τη λήξη της δημοτικής και Κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείρηση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγορά αναλωσίμων 
υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδεία ςκαι θρησκευμάτων με βιβλία για τις 
σχολικές βιβλιοθήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 
α) Η ετήσια Επιχορήγηση του Κράτους. 

β) Η ετήσια Επιχορήγηση της Κοινότητας Μπόχαλης 
γ) Κάθε είδους εισφορές, δωρεές, κληρονομιές και 
κληροδοσίες. 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Μπόχαλης, το ύφος της οποία δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 21 Σεπτεμβρίου 1993 
Η Νομάρχης 

ΕΛΕΝΗ ΜΠΑΤΡΗ-ΦΑΤΟΥΡΟΥ 

--♦- ■ · 

Αριθ. ΥΓ/11493 ~ (6) 

Τροποποίηση της 8022/78 απόφασης Νομάρχη Ιωαννί- 

νων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

α. Το 3200/55 «περί Διοικητικής αποκεντρώσεως». 
β. Την Ειβ/221/65 Υγειον. Διάταξη όπως τροποποιή¬ 
θηκε και ισχύει σήμερα. 


γ. Την 8022/78 απόφαση του Νομάρχη Ιωαννίνων. 
δ. Το 1875/5.8.1993 έγγραφο του Δήμου Μετσόβου, 
ε. Την 11056/1993 απόφαση του Νομάρχη Ιωαννί¬ 
νων. 

στ. Τό από 18.8.93 πρακτικό γνωμοδοτικής Επιτροπής 
του άρθρου 6 της (β) σχετικής αποφασίζουμε: 

Τροποποιούμε τη (γ) σχετική απόφαση του Νομάρχη Ιω- 
αννίνων, με την οποία καθορίστηκε η τάξη των υδάτων του 
Μετσοβίτικου ποταμού ως εξής: Τα νερά του Μετσοβίτι- 
κου ποταμού από τις πηγές καί μέχρι ανάντι και κατάντι 
της γεφύρας Ανηλίου και καθ’ όλο το μήκος του, να είναι 
της τάξης για αλιεία και κάθε άλλη χρήση εκτός από 
ύδρευση και κολύμβηση. 

Η απόφαση αυτή να δημοσιευτεί στην εφημερίδα της 
Κυβέρνησης σύμφωνα με το άρθρο 6 παρ. 1 της (β) σχετι¬ 
κής όπως αντικαταστάθηκε με την Γ1/17831/ΙΟ. 12.71 
Υγειον. Διάταξη. 

Ιωάννινα, 23 Σεπτεμβρίου 1993 

Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 

-φ- 

Αριθ. 9860 (7) 

Σύσταση Αμιγούς Δημοτικής Επιχ/σης στο Δήμο Σητείας 
Ν. Λασιθίου με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΠΟΛΙΤΙΣΤΙΚΗΣ ΤΟΥΡΙΣΤΙΚΗΣ ΑΝΑΠΤΥΞΗΣ 
ΣΗΤΕΙΑΣ». 

Ο ΝΟΜΑΡΧΗΣ ΛΑΣΙΘΙΟΥ; 

Έχοντας υπόψη: 

α. Τις διατάξεις του άρθρου 260 του Π.Δ. 323/89 (Δ Κ 

Κ). 

2. Την απόφαση του Υπουργού Εσωτερικών με αριθμό 
25027/9.4.1984 που δημοσιεύθηκε στο ΦΕΚ 244/ 
19.4.1984 τεύχος Β. 

3. Το Π.Δ/γμα 250/89 πόυ δημοσιεύτηκε στο ΦΕΚ 
118/10.5.89 (τεύχος Α), Μεταβίβαση αρμοδιοτήτων του 
Υπουργού Εσωτερικών στους Νομάρχες, 

4. Την αριθμ. 147/1993 απόφαση του Δημοτικού Συμ¬ 
βουλίου Σητείας του Νομού Λασιθίου, αποφασίζουμε: 

1. Συνιστάται στο Δήμο Σητείας του Νομού Λασιθίου, 
Αμιγή Δημοτική Επιχείρηση με την επωνυμία, «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΤΟΥΡΙΣΤΙΚΗΣ ΑΝΑ¬ 
ΠΤΥΞΗΣ ΣΗΤΕΙΑΣ» το ίδιο νομικό πρόσωπο ιδιωτικού δι¬ 
καίου το οποίο διέπεται απο τις δ/ξεις των άρθρων 260, 
έως 267, 274 και 287 του Π.Δ./τος 323/89 (Δ Κ Κ). 

2. Σκοπός της επιχείρησης είναι: 

Α. Η εκμετάλλευση του ξενοδοχείου, «ΕΛΕΝΑ» 

Β. Η εκμετάλλευση της πλάζ της Σητείας 
Γ. Η εκμετάλλευση της Μουσικής Σχολής. 

Δ. Η αξιοποίηση γενικώτερα των τεράστιων πηγών του¬ 
ριστικής εκμετάλλευσης της περιοχής Σητείας και ειδικώ- 
τερα: 

α. Δημιουργία και εκμετάλλευση ΟΑΜΡΙΝΘ 
β. Δημιουργία και εκμετάλλευση ΤΕΝΝΙδ 
. γ. Δημιουργία ανταλλακτηρίων συναλλάγματος . 

δ. Συντήρηση και ανάδειξη μνημείων για τουριστική ανά¬ 
πτυξη. 

ε. Κατασκευή και εκμετάλλευση έργων Τουριστικής 
υποδομής και προστασίας περιβάλλοντος. 

στ. Ανάπτυξη δραστηριοτήτων για πολιτιστική ανάπτυξη 
της περιοχής'. 

ζ. Προβολή και δημοσιότητα των δραστηριοτήτων της 
τοπικής κοινωνίας. 

η. Η υλοποίηση προγραμμάτων της ΕΟΚ συναφών προς 
τους, σκοπούς της επιχ/σης. 

θ. Ανάπτυξη οποιοσδήποτε συναφούς δραστηριότητας, 
εκμετάλλευσης των φυσικών πόρων της περιοχής και της 
εξυπηρετήσεως του κοινού της Σητείας και του τουρισμού 
ξένου και ντόπιου. 

3. Η επί/ση διοικείται απο πενταμελές (δμελές) διοικ- 
/κδ συμβούλιο που τα μέλη του ορίζονται απο το Δημοτικό 
Συμβούλιο. 

Απο τα μέλη του διοικητικού συμβουλίου δύο είναι αιρε¬ 
τοί εκπρόσωποι του Δήμου, ένα μέλος είναι εκπρόσωπος 
των εργαζομένων, αν αυτή απασχολεί περισσότερους απο 
είκοσι εργαζόμενους ένα μέλος είναι εκπρόσωπος κοιν/ 
κού φορέα της περιοχής και τα υπόλοιπα είναι δημότες ή 
κάτοικοι του Δήμου που έχουν πείρα ή γνώσεις σχετικές 
με το αντικείμενο της επιχ/σης. 

Σε περίπτωση που δεν μετέχει εκπρόσωπος των εργα¬ 
ζομένων θα ορίζεται δημότης ή κάτοικος του Δήμου. 

4. Η διάρκεια της επιχ/σης είναι πενήντα (50) χρόνια 
απο τη δημοσίευση της απόφασης αυτής στην Εφημερίδα 
της Κυβ/σης. 

5. Έδρα της επιχ/σης είναι ο Δήμος Σητείας του Νομού 
Λασιθίου. 

6. Το Κεφάλαιο που διαθέτει ο Δήμος στην Επιχ/ση εί¬ 
ναι Α) Περιουσιακά στοιχεία όπως αυτά αποτιμήθηκαν απο 
την Επιτροπή του άρθρου 9 του Ν. 2190/20 ως εξής: 

α) Το σύνολο των περιουσιακών στοιχείων (Ξενοδοχείο 
ΕΛΕΝΑ με τον εξοπλισμό του) της Ανώνυμης Εταιρείας με 
την επωνυμία Τουριστικές - Ξενοδοχειακές Επιχ/σεις Νο¬ 
τιοανατολικής Κρήτης, ιδιοκτησίας Δήμου Σητείας, η 
οποία παρουσίαζε την 31.12.1992, ΕΝΕΡΓΗΤΙΚΟ 
79.645.118 δρχ., ΠΑΘΗΤΙΚΟ 33.361.509 δρχ. και κα¬ 
θαρή θέση 46.283.609 δρχ., όπως αποτιμήθηκαν απο την 
επιτροπή του άρθρ. 9 του Ν. 2190/1920. (Το ξενοδοχείο 
ΕΛΕΝΑ αποτελείται απο δύο ορόφους, συνολικού εμβα- 
δού 685 τ.μ, διαθέτει 23 δωμάτια - 4 μονόκλινα και 19 δί- 
κλυνα με 42 κρεβάτια συνολικά. Είναι Γ κατηγορίας, νεό¬ 
κτιστο, κοντά στη θάλασσα και με άριστη εξωτερική και 
εσωτερική εμφάνιση). 

Β. Μετρητά ποσό εννέα εκατομμύρια, εξακόσιες δέκα 
έξι χιλιάδες τριακόσιες ενενήντα μία δρχ. (9.616.391) 
δρχ. 

7. Πόροι της Επιχ/σης είναι: τα έσοδα απο την εκμετάλ¬ 
λευση του ξενοδοχείου ΕΛΕΝΑ, απο την εκμετάλλευση 
της πλάζ, τα δίδακτρα της Μουσικής Σχολής, τα έσοδα 
απο την εκμετάλλευση του ΟΑΜΡΙΝΟ, του ΤΕΝΝΙ8 και των 
ανταλλακτηρίων συναλλάγματος, δάνεια, κληρονομίες, ει¬ 
σφορές, δωρεές και λοιπές επιχορηγήσεις. 

8. Η επιχείρηση διαλύεται. 

α. Με απόφαση του Δημοτικού Συμβουλίου, με την από¬ 
λυτη πλειοψηφία των μελών του και απόφαση του Νο¬ 
μάρχη. 

β. Όταν λήξει χωρίς να παραταθεί η διάρκεια της επιχεί- 
σης. 

γ. Σε περίπτωση πτώχευσης της επιχ/σης. 

Την διάλυση της Επιχ/σης ακολουθεί η εκκαθάριση. 

Εκτός απο την περίπτωση της πτώχευσης, η εκκαθά¬ 
ριση γίνεται απο εκκαθαριστές που ορίζονται απο το Δη¬ 
μοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνοντια τα χρέη της Επιχ/σης. 

Το υπόλοιπο περιέρχεται στο Δήμο Σητείας. 


9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση η λειτουργία, διαχείριση 
και εποπτεία της Επιχ/σης διέπονται απο τις σχετικές με 
τις δημοτικές και κοιν/κές επιχ/σεις διατάξεις του Π.Δ/ 
τος 323/89 (ΔΚ Κ) και την με αριθμό 25027/9.4.84 από¬ 
φαση του Υπουργού Εσωτερικών που δημοσιεύθηκε στο 
ΦΕΚ 244/19.4.84 τεύχος Β. 

Απο τις διατάξεις αυτής της απόφασης προκαλείται δα¬ 
πάνη σε βάρος του προϋπ/σμού της ΔΗΜΟΤΙΚΗΣ ΕΠΙΧΕΙ¬ 
ΡΗΣΗΣ ΠΟΛΙΤΙΣΤΙΚΗΣ ΤΟΥΡΙΣΤΙΚΗΣ ΑΝΑΠΤΥΞΗΣ ΣΗ- 
ΤΕΙΑΣ ύφους 9,616.391 δρχ. περίπου για το τρέχον οι- 
κον/κό έτος. 

Η ως άνω δαπάνη θα καλυφθεί απο το Δήμο Σητείας. 

Η απόφαση αυτή να δημοσιευθεί στην Εφημερίδα της 
Κυβ/σης. 

Αγ. Νικόλαος, 24 Σεπτεμβρίου 1993 

Ο Νομάρχης 
ΚΩΣΤΗΣ ΧΑΤΖΗΔΑΚΗΣ 

- ^- 

Αριθ. 10705 (8) 

Τροποποίηση ΟΕΥ Δήμου Αγίου Νικολάου Ν. Λασιθίου και 
προσαρμογή του στις διατάξεις του Ν. 2130/93. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με αυτές του άρθρου 26 του Ν. 
1832/89 και τροποποιήθηκε με αυτές του άρθρου 26 του 
Ν. 2130/93. 

2. Τις διατάξεις του Π.Δ. 331/83. 

3. Τις διατάξεις του Π.Δ. 37α/87 και 22/90. 

4. Τις αριθμ. 53560/6.8.86, 75643/16.1.87, 4403/ 
20.1.88 και 21684/6.5.93 εγκυκλίους του ΥΠ.ΕΣ. 

5. Την αριθμ. 175/1993 απόφαση του Δ.Σ. Αγ. Νικο¬ 
λάου σχετικά με την τροποποίηση του Ο.Ε.Υ. του Δήμου 
και την προσαρμογή του στις διατάξεις του Ν. 2130/ 
93. 

6. Την αριθμ. 18/1993 σύμφωνη γνωμοδότηση του 
Υπηρ/κού Συμβουλίου του άρθρου 14 παρ. 9 του Ν. 
1586/86 που διατυπώθηκε στο αριθμ. 3/1993 πρακτικό 
του. 

7. Όλο το σχετικό φάκελλο, αποφασίζουμε: 

Εγκρίνουμε τον Ο.Ε.Υ. του Δήμου Αγ. Νικολάου όπως 

τροποποιήθηκε και προσαρμόσθηκε στις διατάξεις του Ν. 
2130/93 με την αριθμ. 175/1993 απόφαση του Δημοτι¬ 
κού Συμβουλίου όπως παρακάτω: 

ΑΡΘΡΟ Ιο 

Συγκρότηση Υπηρεσιών Δήμου 

Το Οργανωτικό σχήμα των Υπηρεσιών του Δήμου Αγίου 
Νικολάου καθορίζεται σε Δ/νση, Τμήματα, Γ ραφεία όπως 
παρακάτω: 

Α) ΕΙΔΙΚΕΣ ΘΕΣΕΙΣ 

1) Νομική Υπηρεσία 

2) Ειδικός Συνεργάτης 

3) Μετακλητός ιδιαίτερος Γραμματέας 

Β) Δ/ΝΣΗ ΔΙΟΙΚΗΣΕΩΣ 

1) Τμήμα Διοικητικών Υπηρεσιών 

2) Τμήμα Οικονομικών 

3) Τμήμα Τεχνικής Υπηρεσίας 

ΑΡΘΡΟ 2ο 

Οι κατά το προηγούμενο άρθρο Υπηρεσίες υποδιαιρού¬ 
νται ως παρακάτω: 

Α) ΕΙΔΙΚΕΣ ΘΕΣΕΙΣ 

1) Νομική Υπηρεσίας 

Γραφείο Δικηγόρου επί παγία αντιμισθία 

2) Ειδικός Συνεργάτης 

Γραφείο Ειδικού Συνεργάτη 

3) Μετακλητού Ιδιαίτερου Γραμματέα 
Β) ΔΙΕΥΘΥΝΣΗ ΔΙΟΙΚΗΣΕΩΣ 

α) Γ ραφείο Προσωπικού 
β) Γ ραφείο Δημοτικής Αστυνομίας 
γ) Στην Δ/νση αυτή υπάγονται και τα τρία τμήματα Διοι¬ 
κητικής, Οικονομικής και Τεχνικής Υπηρεσίας. 

Α) ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 
Στο Τμήμα αυτό υπάγονται: 

1) Γραφείο Δημοτικού Συμβουλίου - Δημαρχιακής Επι¬ 
τροπής. 

2) Γ ραφείο Δημάρχου 

3) Γραφείο Τουρισμού - Τύπου - Δημοσίων Σχέσεων 

4) Γ ραφείο Μητρώων αρρένων -Δημοτολογίου - Στρα¬ 
τολογίας 

5) Γ ραφείο Πρωτοκόλλου διεκπεραιώσεως - Αρχείου 

6) Γ ραφείο Νεκροταφείου 

7) Γ ραφείο Καθαριότητας 

8) Γ ραφείο Κλητήρα 

9) Γ ραφείο Ληξιαρχείου 

Β. ΤΜΗΜΑ, ΟΙΚΟΝΟΜΙΚΩΝ ΥΠΗΡΕΣΙΩΝ 
Στο Τμήμα αυτό υπάγονται: 

1. Γραφείο Ειδικού Ταμία 

2. Λογιστήριο 

3. Λογιστηρίου Βεβαιώσεως Δημοτικών Εσόδων 

4. Λογιστηρίου Εισπράξεως φόρων, τελών και δικαιωμά¬ 
των 

5. Λογιστηρίου Σφαγείων 

6. Λογιστηρίου Κήπων και Δενδροστοιχιών 
Γ) ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

1. Γ ραφείο Εκτέλεσης και επίβλεψης Έργων - Συντή¬ 
ρησης Σχολικών Κτιρίων 

2. Γ ραφείο Προγραμματισμού και Μελετών 

3. Γ ραφείο Πολεοδομίας - Αρχείο Σχεδίου Πόλεως 

4. Γ ραφείο Μηχανοργάνωσης και ηλεκτρονικών Υπηρε¬ 
σιών 

5. Γ ραφείο Ύδρευσης - Αποχέτευσης 

6. Γ ραφείο Μηχανικού Οχημάτων. 

Άρθρο 3ο 

Η οργανική σύνθεση και διαβάθμιση του τακτικού προ¬ 
σωπικού Δήμου ορίζονται ως παρακάτω: 

1. ΚΛΑΔΟΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

Α) Μία (1) θέση Προϊσταμένου Διεύθυνσης με βαθμό Α'. 
Β) Δύο (2) θέσεις Προϊσταμένων Τμημάτων με βαθμό 
Α’. 

Στις παραπάνω θέσεις τοποθετούνται υπάλληλοι των 
κατηγοριών ΠΕ-ΤΕ-ΔΕ Διοικητικού με βαθμό Α'. 

2. ΚΛΑΔΟΣ ΤΕΧΝΙΚΟΥ ΠΡΟΣΩΠΙΚΟΥ 

Α) Μία (1) θέση Προϊσταμένου Τμήματος με βαθμό Α'. 
Στην παραπάνω θέση τοποθετείται υπάλληλος των κα¬ 
τηγοριών ΠΕ3-ΠΕ4-ΠΕ6 με βαθμό Α'. 

3. ΚΑΤΗΓΟΡΙΑ ΠΕ 

Α) Κλάδος ΠΕΙ Διοικητικού 
Τέσσερις (4) θέσεις με βαθμούς Γ-Α. 

Δύο (2) θέσεις με βαθμό Γ -Α. 

Γ) Κλάδος ΠΕ4 Αρχιτεκτόνων 
Μία (1) θέση με βαθμό Γ-Α 
Δ) Κλάδος ΠΕ6 Τοπογράφων - Μηχανικών 
Μία (1) θέση με βαθμό Γ-Α 

4. ΚΑΤΗΓΟΡΙΑ ΤΕ 

Α) Κλάδος ΤΕ3 Τεχνολόγων Πολιτικών Μηχανικών 


Δύο (2) θέσεις με βαθμό Γ-Α 
Β) Κλάδος ΤΕ4 Τεχνολόγων Ηλεκτρολόγων - Μηχανο¬ 
λόγων 

Μία (1) θέση με βαθμό Γ-Α 
Γ) Κλάδος ΤΕ17 Διοικητικού 
Μία (1) θέση με βαθμό Γ-Α 

Η παραπάνω θέση είναι προσωποπαγής παρ. 6 άρθρ. 17 
Ν. 1586/86 που όταν κενωθεί καθ’ οιονδήποτε τρόπο κα- 
ταργείται. 

Δ) Κλάδος ΤΕ19 Ειδικότητας ηλεκτρονικών υπολογιστι¬ 
κών συστημάτων 
Μία (1) θέση με βαθμό Γ-Α 

5. ΚΑΤΗΓΟΡΙΑ ΔΕ 

Α) Κλάδος ΔΕΙ Διοικητικού 
Β) Κλάδος ΔΕ3 Τηλεφωνητών 
Μία (1) θέση με βαθμούς Γ-Α 
Γ) Κλάδος ΔΕ23 Ειδικής Αστυνομίας 
Πέντε (5) θέσεις με βαθμούς Γ -Α 
Δ) Κλάδος ΔΕ38 Η/Υ Χειριστών Ηλεκτρονικού Υπολογι¬ 
στή 

Δύο (2) θέσεις με βαθμούς Γ-Α 
Ε) Κλάδος ΔΕ29 Οδηγών αυτοκινήτων 
Μία (1) θέση με βαθμό Γ-Α 

Η παραπάνω θέση άμα κενωθεί καθ’ οιονδήποτε τρόπο 
μετατρέπεται σε θέση Ιδιωτικού Δικαίου Αορίστου χρό¬ 
νου. 

ΣΤ) Κλάδος ΔΕ30 Τεχνιτών 
Μία (1) θέση με βαθμό Γ-Α Τεχνίτης οδοποιίας 
Η παραπάνω θέση άμα κενωθεί καθ’ οιονδήποτε τρόπο 
μετατρέπεται σε θέση Ιδιωτικού Δικαίου Αορίστου χρό¬ 
νου. 

6. ΚΑΤΗΓΟΡΙΑ ΥΕ 

Α) Κλάδος ΥΕ Κλητήρων - θυρωρών Γενικών καθηκό¬ 
ντων 

Μία (1) θέση με βαθμούς Δ-Γ 

Β) Κλάδος ΥΕ2 Επιστατών Καθαριότητας 

Μία (1) θέση με βαθμούς Δ-Γ 

Γ) Κλάδος ΥΕ16 Εργατών γενικά 

Επτά (7) θέσεις με βαθμούς Δ-Γ ως παρακάτω: 

1) τέσσερεις (4) θέσεις εργατών καθαριότητας 

2. Μία (1) θέση εργατών ύδρευσης 

3. Μία (1) θέση εργάτη Κήπων και Δενδροστοιχιών 

4. Μία (1) θέση εργάτη έργων - κτιρίων - Οδοποιίας. 
Οι παραπάνω θέσεις όταν κενωθούν καθ’ οιονδήποτε 

τρόπο μετατρέπονται σε Ιδιωτικούλ Δικαίου Αορίστου 
χρόνου. 

7. ΠΡΟΣΩΠΟΠΑΓΕΙΣ ΘΕΣΕΙΣ Ν. 1476/84. 

1. Μία (1) θέση ΤΕ17 Διοικητικού με βαθμό Γ-Α 

2. Μία (1) θέση ΤΕ19 Τεχνικών Πτυχ. Ανωτ. Σχολών με 
βαθμό Γ-Α 

3. Μία (1) θέση ΔΕ5 Εργοδηγών με βαθμούς Γ-Α. 

4. Τρεις (3) θέσεις ΔΕ29 Οδηγών με βαθμούς Γ-Α 

5. Δύο (2) θέσεις ΔΕ30 Τεχνιτών με βαθμούς Γ-Α 

6. Μία (1) θέση ΥΕ16 Εργατών με βαθμούς Γ-Α 

Οι παραπάνω θέσεις σαν προσωποπαγείς καταργούνται 
όταν καθ’ οιονδήποτε τρόπο κενωθούν, 

8. ΠΡΟΣΩΠΟΠΑΓΕΙΣ ΘΕΣΕΙΣ εγκ. ΔΙΠΙΔ/942/24/ 
11440/86 ΦΕΚ 921/86 τ.Β' που κυρώθηκε με άρθρο 25 
Ν. 1735/87. 

1) Μια (1) θέση ΔΕ25 Μηχανοδηγών - Πρακτ. Μηχαν. με 
βαθμούς Γ-Α. 

2) Μια (1) θέση ΔΕ29 Οδηγών γενικά με βαθμούς Γ-Α. 

3) Μια (1) θέση ΔΕ30 Τεχνιτών γενικά με βαθμούς Γ-Α. 

4) Τέσσερις (4) θέσεις ΥΕ16 Εργατών γενικά με βαθ¬ 
μούς Δ-Γ. 

Οι παραπάνω θέσεις σαν προσωποπαγείς άμα κενω¬ 
θούν με οιονδήποτε τρόπο καταργούνται. 

9. ΠΡΟΣΩΠΟΠΑΓΕΙΣ ΘΕΣΕΙΣ Ν. 1874/90 

Μια (1) θέση ΤΕ3 Τεχνολόγου Πολιτ. Μηχανικού με 
βαθμό Γ-Α. 

Η παραπάνω θέση σαν προσωποπαγής άμα κενωθεί με 
οιονδήποτε τρόπο καταργείται. 

Μια (1) θέση ΤΕ3 Τεχνολόγου Πολιτ. Μηχανικού με 
βαθμό Γ-Α. 

Η παραπάνω θέση σαν προσωποπαγής άμα κενωθεί με 
οιονδήποτε τρόπο καταργείται. 

10. ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ 

Α. Ηλεκτρολόγων θέσεις δύο (2) 

Β. Μηχανικών Αυτ/των θέση μια (1) 

Γ. Οδηγών αυτ/των θέσεις τέσσερις (4) 
από τις παραπάνω θέσεις (1) ορίζεται οδηγού αυτ/των - 
βοηθού Μηχανικών αυτ/των. 

Δ. Τεχνιτών ύδρευσης (υδραυλικών) θέσεις δυο (2) 

Ε. Τεχνιτών Οδοποιίας θέση μια (1) 

ΣΤ. Εργατών καθαριότητας θέσεις τέσσερις (4) 

Ζ. Εργατών Ύδρευσης θέσεις δύο (2) 

Η. Εργατών Κήπων και Δενδ/χιών θέσεις δύο (2). 
θ. Εργατών Οδοποιίας θέσεις τρεις (3) 

I. Εργατών καθαριότητας Συντήρησης Νεκροταφείου 
θέση μια (1). 

11. ΠΡΟΣΩΠΙΚΟ ΕΠΙ ΣΥΜΒΑΣΕΙ ΙΔ. ΑΟΡΙΣΤΟΥ ΧΡΟ¬ 
ΝΟΥ σε προσωποπαγείς θέσεις Ν. 1476/84,1735/87 και 
1874/90. 

1. ΔΙΟΙΚΗΤΙΚΗ ΥΠΗΡΕΣΙΑ 

Μια (1) θέση καθαρίστριας γραφείων Δήμου (υπηρε¬ 
τεί) 

2. ΥΠΗΡΕΣΙΑ ΚΑΘΑΡΙΟΤΗΤΑΣ 

Δέκα (10) θέσεις εργατών - οδοκαθαριστών (υπηρε¬ 
τούν) 

3. ΥΠΗΡΕΣΙΑ ΚΗΠΩΝ 

1) Μια (1) θέση αρχιτεχνίτη (υπηρετεί) 

2) Μια (1) θέση τεχνίτη (υπηρετεί) 

4. ΥΠΗΡΕΣΙΑ ΑΠΟΧΕΤΕΥΣΗΣ 
Μια (1) θέση Τεχνίτη (υπηρετεί) 

Οι παραπάνω θέσεις σαν προσωποπαγείς άμα κενω¬ 
θούν, κατά οιονδήποτε τρόπο καταργούνται. 

ΑΡΘΡΟ 4ο 

Τα άρθρα 4ο, 5ο, 6ο ισχύουν ως έχουν. 

Το άρθρο 7 τροποποιείται μόνο δια της προσθήκης στην 
παράγραφο Α της παρακάτω ρυθμίσεως: 

ΕΙΔΙΚΕΣ ΘΕΣΕΙΣ: τίθεται παρ. Γ ως εξής: 


Γ) ΓΡΑΦΕΙΟ ΜΕΤΑΚΛΗΤΟΥ ΙΔΙΑΙΤΕΡΟΥ ΓΡΑΜΜΑ¬ 
ΤΕΑ, 

1) Εκτελεί κάθε έργο που του αναθέτει ο Δήμαρχος και 
το οποίο δεν ανήκει στην αρμοδιότητα άλλων Υπηρεσιών 
του Δήμου. 

2) Τηρεί και ενεργεί σε όλες τις φάσεις την προσωπική 
αλληλογραφία του Δημάρχου. 

3) Ενημερώνει τον Δήμαρχο για τις παραστάσεις και τις 
υπηρεσιακές επισκέψεις που έχει προγραμματίσει να 
πραγματοποιήσει. 

4) Ενημερώνει τον Δήμαρχο σε θέματα πολιτών για τα 
οποία δεν ήταν δυνατόν να δοθούν άμεσες και ικανοποιη¬ 
τικές λύσεις. 

5) Αναγγέλει στο Δήμαρχο τα πρόσωπα που τον επισκέ¬ 
πτονται στο γραφείο του. 

6) Λαμβάνει τα τηλεφωνήματα που απευθύνονται στον 
Δήμαρχο. Σε περίπτωση απουσίας του Δημάρχου τηρεί 
σημειώσεις στο ειδικό τηρούμενο βιβλίο και τον ενημερώ¬ 
νει γι' αυτές. 

7) Φροντίζει γενικότερα για την άμεση κατά το δυνατόν 
εξυπηρέτηση όλων των όσων επισκέπτονται τον Δήμαρχο 
στο γραφείο του. 

Κατά τα λοιπά ισχύει ως έχει ο Ο.Ε.Υ. σύμφωνα με την 
82/1992 απόφαση ΔΣ Αγίου Νικολάου Α.Ν. 13976/ 
11.12.1992. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Αγίου 
Νικολάου ύψους 235.735.509 δρχ. περίπου για το τρέχον 
οικονομικό έτος και 235.735.509 δρχ., περίπου για κα¬ 
θένα από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 

προϋπ/σμό του Δήμου ύψους 235.735.509 δρχ. με τα 
στοιχεία ΚΑ 05/111.1, ΚΑ 05/111.2, ΚΑ 15/111.1, ΚΑ 
15/111.2, ΚΑ 20/111.1, ΚΑ 20/111.2, ΚΑ 30/111.1, ΚΑ 
35/111.1, ΚΑ 35/111.2, ΚΑ 45/111.1, ΚΑ 50/111.1, ΚΑ 
60/111.1, ΚΑ 60/111.2. 4 

Η παρούσα να δημοσιευθεί στην Εφημερίδα της Κυβερ- 
νήσεως. 

Άγιος Νικόλαος, 20 Σεπτεμβρίου 1993 

Ο Νομάρχης 
ΚΩΣΤΗΣ ΧΑΤΖΗΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


